[pic] | COMISIA COMUNITĂŢILOR EUROPENE |

Bruxelles, 7.11.2007

COM(2007) 687 final

PROIECT PRELIMINAR DE BUGET RECTIFICATIV NR. 7 LA BUGETUL GENERAL 2007 SITUAŢIA GENERALĂ A VENITURILOR

SITUAŢIA VENITURILOR ŞI CHELTUIELILOR PE SECŢIUNI Secţiunea III - Comisia

(prezentat de Comisie)

PROIECT PRELIMINAR DE BUGET RECTIFICATIV NR. 7LA BUGETUL GENERAL 2007SITUAŢIA GENERALĂ A VENITURILOR

SITUAŢIA VENITURILOR ŞI CHELTUIELILOR PE SECŢIUNISecţiunea III - Comisia

Având în vedere:

- Tratatul de instituire a Comunităţii Europene, în special articolul 272,

- Tratatul de instituire a Comunităţii Europene a Energiei Atomice, în special articolul 177,

- Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităţilor Europene[1], astfel cum a fost modificat ultima dată prin Regulamentul (CE, Euratom) nr. 1995/2006 al Consiliului[2], în special articolul 37,

Comisia Europeană prezintă autorităţii bugetare proiectul preliminar de buget rectificativ nr. 7 la bugetul 2007 din considerentele prezentate în expunerea de motive următoare.

CUPRINS

1. Introducere 4

2. Creşterea previziunilor privind veniturile 4

2.1. Revizuirea previziunilor privind soldurile TVA şi VNB 4

2.2. Alte venituri 4

3. Reducerea creditelor de plată 5

3.1. Rubrica 1a Competitivitate pentru creştere şi ocuparea forţei de muncă 5

3.2. Rubrica 1b Coeziune pentru creştere şi ocuparea forţei de muncă 7

3.3. Rubrica 2 Conservarea şi gestionarea resurselor naturale 9

3.4. Rubrica 3a Libertate, securitate şi justiţie 9

TABEL RECAPITULATIV PE RUBRICI ALE CADRULUI FINANCIAR 11

SITUAŢIA GENERALĂ A VENITURILOR

SITUAŢIA VENITURILOR ŞI CHELTUIELILOR PE SECŢIUNI

Situaţia generală a veniturilor şi situaţia veniturilor şi cheltuielilor pe secţiuni sunt trimise separat prin intermediul sistemului SEI-BUD. Se ataşează, cu titlu informativ, o versiune în limba engleză a situaţiei generale a veniturilor şi a situaţiei veniturilor şi cheltuielilor pe secţiuni, ca anexă la buget.

1. Introducere

Proiectul preliminar de buget rectificativ (PPBR) nr. 7 pentru exerciţiul financiar 2007 ia în considerare următoarele evoluţii:

- necesitatea introducerii în buget a unei creşteri substanţiale a previziunilor privind veniturile, în special pentru revizuirea previziunilor privind soldurile TVA şi VNB (3 233,4 MEUR)[3];

- necesitatea reducerii creditelor de plată la liniile bugetare pentru rubricile 1a, 1b, 2 şi 3a (1 251,4 MEUR), ulterior luării în considerare a redistribuirilor propuse în transferul global.

2. Creşterea previziunilor privind veniturile

2.1. Revizuirea previziunilor privind soldurile TVA şi VNB

În conformitate cu articolul 16 din Regulamentul (CE, Euratom) nr. 1150/2000 al Consiliului din 22 mai 2000, Comisia propune revizuirea, cu o creştere de 2 814,9 MEUR, a previziunilor privind soldurile obţinute din resurse proprii TVA şi VNB, pe baza datelor disponibile. Aceste modificări vizează capitolele 3 1 şi 3 2 din partea de buget.

În această etapă, calculele privind VNB-ul statelor membre sunt încă provizorii, datorită verificării în curs de desfăşurare a datelor privind VNB-ul. Ulterior reuniunii Comitetului VNB din 25 octombrie, Comisia va revizui, în consecinţă, suma menţionată mai sus, în cadrul procedurii bugetare pentru prezentul PPBR.

2.2. Alte venituri

Rambursarea ajutoarelor comunitare neutilizate (postul 6 1 5 0) şi corecţii financiare în cadrul Fondurilor Structurale (postul 6 5 0 0)

Având în vedere sumele încasate pentru posturile 6 1 5 0 şi 6 5 0 0, şi plecând de la prezumţia că aceste sume nu vor fi reutilizate în acest an, se propune introducerea în buget a sumei de 179,5 MEUR.

Penalităţi de întârziere şi amenzi

Capitolele 7 0 şi 7 1 din situaţia generală a veniturilor înregistrează penalităţile de întârziere şi amenzile. Bugetul pentru 2007 prevede deja suma de 123 MEUR. Având în vedere sumele care au fost încasate deja în acest an sau care vor fi probabil încasate, se propune introducerea în buget a unei sume suplimentare de 239 MEUR.

3. Reducerea creditelor de plată

Comisia propune modificarea nivelului creditelor de plată pentru anumite linii bugetare, în vederea unei alinieri mai corecte a acestora la cele mai recente estimări ale necesităţilor şi plecând de la prezumţia că reechilibrarea creditelor de plată între liniile bugetare solicitate separat de cele ale Comisiei în aşa-numitul „transfer global” va fi acceptată de către autoritatea bugetară. Reducerea (1 251,4 MEUR) nivelului creditelor de plată solicitate în prezentul PPBR ia în considerare în special următorii factori:

- Rafinarea cheltuielilor privind coeziunea, pentru a reflecta starea de fapt în faza de programare;

- Lichidarea plăţilor provenind din cadrele financiare precedente;

- Adoptarea tardivă a anumitor temeiuri juridice şi, în consecinţă, întârzierile înregistrate în demararea unor noi programe; precum şi

- Necesitatea luării în considerare a stadiului de punere în aplicare a anumitor proiecte pilot şi a activităţilor pregătitoare aferente.

Prezenta propunere are ca obiect rubricile 1a, 1b, 2 şi 3a din cadrul financiar.

3.1. Rubrica 1a Competitivitate pentru creştere şi ocuparea forţei de muncă

Reducerea propusă a creditelor de plată pentru rubrica 1a este de 466,5 MEUR. În acest text explicativ, cifrele au fost rotunjite până la cel mai apropiat milion.

Programe-cadru de cercetare (- 239 MEUR)

PC -5 (CE) (- 60 MEUR): Toate plăţile efectuate acum în legătură cu cel de-al cincilea Program-cadru sunt considerate plăţi finale. Suma propusă pentru retragere vizează în special priorităţi precum „Calitatea vieţii”, „Competitivitate şi creştere durabilă” şi „Potenţialul uman”. Mai mulţi factori explică reducerea creditelor de plată necesare:

- Costurile reale ale proiectelor sunt mult inferioare sumelor prevăzute iniţial, ceea ce duce la reducerea contribuţiei comunitare şi generează deblocări semnificative la sfârşitul programului-cadru.

- Anumite tipuri de proiecte s-au încheiat frecvent mai devreme decât se prevăzuse iniţial (încetări anticipate ale subvenţiilor pentru cercetare).

- Rapoartele finale sunt adesea depuse cu întârziere de către beneficiari. Mai mult, se constată în general că informaţiile prezentate în rapoartele finale sunt incomplete, ceea ce înseamnă că trebuie solicitate informaţii suplimentare. Aceşti doi factori conjugaţi cauzează întârzieri în execuţia plăţilor finale.

PC -6 (CE) (- 149 MEUR): Al şaselea Program-cadru se află în primul său an de finalizare. Suma propusă pentru reducere vizează în special activităţi precum „Resurse umane”, „IMM”, „Mediu” şi „Infrastructură”. Principalele motive pentru subutilizarea creditelor sunt următoarele: rezilierea contractelor înainte de începerea proiectelor; încheierea anticipată a proiectelor; întârzieri în începerea proiectelor; întârzieri în primirea rapoartelor; costuri ale proiectelor mai mici decât cele anticipate.

PC-6 (Euratom) (- 30 MEUR): Din cauza deciziilor oarecum tardive privind întreprinderea comună ITER, precum şi punerea în aplicare a acordului, angajamentul în cauză a fost făcut cu un an întârziere. Acordul prevede că plata trebuie efectuată în anul care urmează angajamentului. Aceasta înseamnă că plata aferentă, care trebuie efectuată în 2007, va fi de asemenea efectuată cu un an întârziere, în 2008.

Competitivitate şi inovare (- 46 MEUR)

PCI în domeniul politic „Întreprinderi” (- 30 MEUR): Reducerea sumei totale a creditelor de plată care pot fi consumate pe această linie este condiţionată de întârzierile inerente punerii în aplicare a procedurilor comerciale corespunzătoare acestui nou program pentru perioada 2007-2013. Aceste întârzieri au ca rezultat faptul că fondurile aferente vor fi angajate doar la sfârşitul anului şi că, în consecinţă, plăţile în avans corespunzătoare nu vor fi efectuate.

PCI în domeniul politic „Societatea informaţională” (- 10 MEUR): La această linie se preconizează o subutilizare de 10 MEUR. Acest excedent de credite este legat de adoptarea tardivă a temeiului juridic (24 octombrie 2006 – publicare în Jurnalul Oficial: 9 noiembrie 2006) şi de faptul că PCI este un program nou cu obiective noi care trebuie definite şi puse în practică. În consecinţă, a fost nevoie de mai multe reuniuni ale Comitetului de gestionare, iar primul program de lucru a fost adoptat abia în data de 24 mai 2007. Cererea de propuneri a fost publicată în 25 mai, iar termenul de depunere expiră în 23 octombrie. Semnarea acordurilor de subvenţionare va începe în primele luni ale anului 2008. Nu se aşteaptă efectuarea niciunei plăţi în 2007, iar pre-finanţarea anumitor studii a fost de asemenea întârziată. Se preconizează că în 2007 va fi plătită suma de 1 MEUR.

PCI în domeniul politic „Transport şi energie” (- 6 MEUR): 2007 este primul an de derulare a programului „Energie inteligentă – Europa II”, iar încheierea negocierilor, care se va concretiza în semnarea contractelor, va avea loc în 2008. Aceasta înseamnă că nicio plată de pre-finanţare nu poate fi efectuată în 2007 şi că majoritatea creditelor disponibile la această linie nu vor fi utilizate.

Energie şi transport (- 168 MEUR)

Galileo (- 100 MEUR): Având în vedere dificultăţile în ceea ce priveşte programul Galileo, Comisia a prezentat în data de 19 septembrie 2007 o comunicare şi o propunere de modificare a Regulamentului privind punerea în practică a programelor Galileo şi EGNOS (European Geostationary Navigation Overlay Service). În acest context, creditele de plată prevăzute pentru acest an nu vor fi utilizate.

Dezafectare nucleară (- 45 MEUR): Reducerea este rezultatul unei consolidări de 66,5 MEUR care a avut loc la sfârşitul anului 2006 şi care a permis lichidarea unui număr de cereri de plată din partea Băncii Europene pentru Reconstrucţie şi Dezvoltare (BERD), prezentate mai devreme decât s-a prevăzut iniţial („ front-loading ”).

Energie inteligentă I (- 19 MEUR): Pe lângă nesiguranţa privind calendarul de prezentare a facturilor, executarea cu stricteţe a garanţiilor bancare, pe care unii contractori nu reuşesc să o respecte, a dus de asemenea la încetinirea fluxului plăţilor. Mai mult, este dificil de prognozat rata de absorbţie a angajamentelor restante, având în vedere că analizarea primelor cereri de plată intermediară necesită mai mult timp decât s-a prevăzut iniţial.

Marco Polo (- 4 MEUR): 2007 este primul an de derulare a programului „Marco Polo II”, iar încheierea negocierilor, care ar trebui să se concretizeze în semnarea contractelor, nu va fi posibilă înainte de 2008. În consecinţă, nicio plată de pre-finanţare nu va fi efectuată în 2007.

Proiecte pilot şi acţiuni pregătitoare (- 12 MEUR)

Sprijin pentru IMM-uri în noul cadru financiar (- 5 MEUR): Reducerea sumei destinate creditelor de plată care pot fi consumate pe această linie este condiţionată de ritmul punerii în aplicare a acestei acţiuni pregătitoare. Instituţiile financiare internaţionale implicate în această acţiune s-au confruntat cu probleme în găsirea, la nivel regional sau local, a unor bănci dornice să participe şi care să dispună de capacitatea necesară punerii în aplicare a acestei acţiuni.

Erasmus pentru tinerii întreprinzători (- 1 MEUR): Pentru punerea în aplicare a acestui proiect pilot este necesar un studiu de fezabilitate. În acest scop, este necesară suma de 1,5 MEUR, ceea ce înseamnă că soldul rămâne disponibil pentru retragere.

Măsuri de promovare a cooperării şi parteneriatelor între microîntreprinderi şi întreprinderi mici şi mijlocii (- 2 MEUR): Contractele de punere în aplicare a acestui proiect pilot vor fi semnate către sfârşitul anului, odată cu încheierea procedurilor de piaţă aferente. În consecinţă, primele plăţi vor fi efectuate la începutul anului 2008, astfel încât întreaga sumă destinată creditelor de plată rămâne disponibilă.

Asumarea de către UE a rolului său într-o lume globalizată (- 2 MEUR): Contractele de punere în aplicare a acestui proiect pilot vor fi semnate către sfârşitul anului, odată cu încheierea procedurilor de piaţă aferente. O plată de pre-finanţare în valoare de 1 MEUR poate fi efectuată în 2007, astfel încât soldul aferent creditelor de plată rămâne disponibil.

Securitatea energetică – biocombustibili (- 2 MEUR): Previziunile în ceea ce priveşte consumarea creditelor de plată pe această linie bugetară indică o subutilizare probabilă a totalităţii fondurilor disponibile. Acesta este primul an de derulare a acestui proiect pilot şi încheierea negocierilor, care ar trebui să se concretizeze în semnarea contractelor, nu va avea probabil loc înainte de sfârşitul anului 2007 sau de începutul anului 2008. În consecinţă, nicio plată de pre-finanţare nu va fi efectuată în 2007.

3.2. Rubrica 1b Coeziune pentru creştere şi ocuparea forţei de muncă

Fonduri structurale şi de coeziune (- 573 MEUR)

Prezentul Proiect preliminar de buget rectificativ propune de asemenea o reducere de 573 MEUR în credite de plată pentru rubrica 1b. Considerentele sunt prezentate în cele ce urmează.

2007 este primul an al noii perioade de programare 2007-2013, când se prevede adoptarea tuturor programelor operaţionale noi, urmată de primele plăţi în avans. În prezent, Comisia estimează că în 2007 nu va fi probabil posibilă plata a 1 miliard EUR, din bugetul total de 7 miliarde EUR destinat plăţilor în avans pentru noile programe 2007-2013 privind politica de coeziune, din cauza întârzierilor în adoptarea anumitor programe.

În schimb, plăţile pentru programele privind Fondurile structurale anterioare anului 2007 au depăşit până acum aşteptările. Dacă se pleacă de la premiza că vor exista cereri constante de plată pentru tot restul anului, acestea vor absorbi probabil o parte a excedentului de credite de plată care au fost prevăzute pentru avansurile aferente programelor 2007-2013.

Cu toate acestea, două linii bugetare necesită ajustări în sensul reducerii, deşi de o amploare limitată. Acestea sunt liniile FEDR pentru finalizarea programelor aferente Obiectivului 2 şi pentru finalizarea programului Asistenţă tehnică şi măsuri inovatoare (câte 30 MEUR fiecare). În primul caz, ajustarea în jos este necesară din cauza suspendării plăţilor către anumite programe cu caracter general şi către programele URBAN din Regatul Unit (unele dintre aceste plăţi nefiind încă ridicate), iar în cel de-al doilea caz, necesitatea a apărut deoarece finalizarea unor programe de măsuri inovatoare a durat mai mult decât anticipat.

De asemenea, există întârzieri semnificative în adoptarea noilor programe transfrontaliere reglementate de Instrumentul European de Vecinătate şi Parteneriat, co-finanţate din Fondul European de Dezvoltare Regională (FEDR). Se preconizează că niciunul dintre aceste programe nu va putea fi adoptat în 2007 din cauza întârzierilor înregistrate în pregătirea programelor comune de către statele membre şi ţările participante la IEVP. În consecinţă, niciuna din sumele din buget destinate plăţii avansurilor (13 MEUR) finanţate din FEDR nu poate fi utilizată.

Ultimul element vizează plăţile pentru proiectele aferente Fondului de coeziune anterioare anului 2007. Cu toate că cifrele corespunzătoare Portugaliei şi Poloniei au depăşit cererile de plată prevăzute, plăţile nu au fost, în general, conform aşteptărilor în celelalte state membre, iar nivelul cererilor venite din partea Bulgariei, Spaniei, Republicii Cehe şi Sloveniei a fost extrem de scăzut. În consecinţă, suma totală destinată plăţilor este cu aproximativ 500 MEUR mai mică decât prevăzut.

Având în vedere cele de mai sus, Comisia propune reducerea creditelor de plată pentru următoarele linii de la rubrica 1b:

Linie bugetară: | Nume | Variaţie (EUR) |

13 04 01 | Fondul de Coeziune — Finalizarea proiectelor anterioare (înainte de 2007) | -500 000 000 |

13 03 04 | Finalizarea FEDR, Obiectivul 2 (2000-2006) | -30 000 000 |

13 03 08 | Finalizarea FEDR — Asistenţă tehnică şi măsuri inovatoare (2000-2006) | -30 000 000 |

19 08 02 02 | Cooperarea transfrontalieră (CTF), contribuţia de la rubrica 1b (Politica regională) | -12 753 208 |

Total rubrica 1b | -572 753 208 |

Propunerea Comisiei reflectă cele mai recente informaţii disponibile, precum şi cele mai bune estimări făcute în momentul propunerii de PPBR. În orice caz, Comisia intenţionează să continue monitorizarea atentă a executării şi să desfăşoare o evaluare finală a progresului activităţii de adoptare a noilor programe pentru 2007-2013 şi a plăţii avansurilor aferente, precum şi a cererilor de plată primite de la toate statele membre privind programele şi proiectele anterioare 2007, până la sfârşitul lunii octombrie (1 noiembrie în cazul Fondului de Coeziune), care reprezintă termenul limită reglementat pentru introducerea cererilor de plată pentru anul în curs. Acest lucru ar putea determina Comisia să îşi revizuiască cererea în cadrul procedurii referitoare la prezentul PPBR. Aceasta este singura modalitate de a aborda simultan două probleme cheie, deşi oarecum diferite: în primul rând, garantarea că bugetul este suficient pentru a satisface toate cererile de plată eligibile primite, precum şi toate avansurile care trebuie efectuate; în al doilea rând, pentru a evita, în măsura posibilului, excedentele de la sfârşitul anului. În consecinţă şi dacă este cazul, Comisia va pune la dispoziţie o variantă actualizată a estimărilor actuale, în vederea unei posibile revizuiri la începutul lunii noiembrie a amendamentelor propuse aici.

3.3. Rubrica 2 Conservarea şi gestionarea resurselor naturale

Fondul European pentru Pescuit (- 19 MEUR)

Comisia mai trebuie să primească aproape jumătate din cele 26 de noi programe pentru 2007-2013 din Fondul European pentru Pescuit. Avansurile aferente nu vor fi plătite în 2007. În consecinţă, Comisia propune reducerea cu 19,4 MEUR a creditelor de plată pentru linia bugetară 11 06 12.

Din considerente asemănătoare cu cele menţionate în cazul amendamentelor propuse în prezentul PPBR pentru Fondurile Structurale şi de Coeziune, Comisia are posibilitatea de a revizui cererea în cadrul procedurii referitoare la prezentul PPBR.

Mediu (- 88 MEUR):

Regulamentul privind programul LIFE+ a fost adoptat în data de 23 mai 2007. Cu toate că temeiul juridic a fost adoptat cu întârziere, Comisia face eforturi pentru a atinge un nivel corespunzător de punere în aplicare în 2007. Cererea de propuneri, reprezentând 187 MEUR, a fost publicată în data de 28 septembrie 2007. În consecinţă, proiectele vor fi selectate în 2008 şi nu va fi necesar niciun credit de plată în 2007 pentru această parte a programului. Creditele de plată care urmează să fie utilizate în 2007 vizează măsuri luate de către Comisie pentru sprijinirea rolului Comisiei în iniţierea elaborării şi punerii în aplicare a politicii de mediu (studii şi evaluări, servicii destinate punerii în aplicare şi integrării politicii şi a legislaţiei de mediu, seminarii şi ateliere cu participarea experţilor şi a părţilor interesate), a activităţilor de informare, de publicare şi de diseminare şi a subvenţiilor de funcţionare destinate ONG-urilor.

3.4. Rubrica 3a Libertate, securitate şi justiţie

Libertate, securitate şi justiţie (- 104 MEUR)

Fondul pentru frontierele externe (- 60 MEUR) şi Integrarea resortisanţilor din ţările terţe (- 32 MEUR): Ca urmare a adoptării cu întârziere a bazei juridice, orientările strategice au fost adoptate în această vară. Normele de punere în aplicare vor fi adoptate abia în toamna anului 2007, având în vedere că există cerinţe importante legate de traducere. Distribuirea fondurilor între statele membre a fost deja stabilită. Pe această bază, deciziile de finanţare pentru Fondul pentru frontierele externe vor fi luate către sfârşitul anului 2007. Adoptarea programelor de lucru privind acţiunile comunitare pentru acest fond este prevăzută a avea loc în această toamnă, iar ulterior vor fi finalizate atât angajamentele globale cât şi cererile de propuneri. Având în vederea adoptarea cu întârziere a temeiurilor juridice şi a acţiunilor pregătitoare aferente, programul anual pentru 2007 destinat statele membre va fi adoptat în primul semestru al anului 2008. Acelaşi lucru este valabil şi pentru contractarea acordurilor de subvenţionare destinate activităţilor comunitare. Ca urmare a acestor întârzieri, nicio plată nu va fi practic efectuată în 2007.

Daphne (- 7 MEUR): Creditele aferente noului program vor fi angajate la sfârşitul anului 2007 ca urmare a adoptării cu întârziere a temeiului juridic (sfârşitul lunii iunie 2007 în loc de sfârşitul anului 2006, conform prevederilor iniţiale) şi a procedurii de aprobare a deciziei de finanţare. Din aceste considerente, plăţile de pre-finanţare vor fi efectuate în 2008, iar Comisia nu va putea utiliza niciun credit de plată în 2007.

Drepturi fundamentale şi cetăţenie (- 5 MEUR): Creditele aferente noului program vor fi angajate la sfârşitul anului 2007 ca urmare a adoptării cu întârziere a temeiului juridic (sfârşitul lunii iunie 2007 în loc de sfârşitul anului 2006, conform prevederilor iniţiale) şi a procedurii de aprobare a deciziei de finanţare. Din aceste considerente, doar plăţile de pre-finanţare, în valoare de 763 000 EUR, vor fi efectuate în 2007. Soldul creditelor va rămâne astfel neutilizat.

TABEL RECAPITULATIV PE RUBRICI ALE CADRULUI FINANCIAR

Cadrul financiar Rubrică/subrubrică | Cadrul financiar 2007 | Buget 2007 + BR 1-5/2007 + PPBR 6/2007 | PPBR 7/2007 | Buget 2007 + BR 1-5/2007+ PPBR 6 + 7/2007 |

|CA |CP |CA |CP |CA |CP |CA |CP | | 1. CREŞTERE DURABILĂ | | | | | | | | | | 1a. Competitivitate pentru creştere şi ocuparea forţei de muncă |8 918 000 000 | |9 367 547 511 |7 011 294 397 | |-466 493 000 |9 367 547 511 |6 544 801 397 | |1b. Coeziune pentru creştere şi ocuparea forţei de muncă |45 487 000 000 | |45 486 784 504 |37 618 069 823 | |-572 753 208 |45 486 784 504 |37 045 316 615 | | Total | 54 405 000 000 | |54 854 332 015 | 44 629 364 220 | |-1 039 246 208 | 54 854 332 015 | 43 590 118 012 | | Marjă[4] | | |50 667 985 | | | |50 667 985 | | | 2. CONSERVAREA ŞI GESTIONAREA RESURSELOR NATURALE | | | | | | | | | | Din care, cheltuieli de piaţă şi plăţi directe |45 759 000 000 | |42 711 661 000 |42 435 641 756 | | |42 711 661 000 |42 435 641 756 | | Total | 58 351 000 000 | |56 250 230 036 | 54 718 545 736 | |-108 120 000 | 56 250 230 036 | 54 610 425 736 | | Marjă | | |2 100 769 964 | | | |2 100 769 964 | | | 3. CETĂŢENIE, LIBERTATE, SECURITATE ŞI JUSTIŢIE | | | | | | | | | | 3a. Libertate, securitate şi justiţie |637 000 000 | |623 833 000 |473 908 000 | |-104 037 000 |623 833 000 |369 871 000 | |3b. Cetăţenie | 636 000 000 | |819 799 099 |900 243 751 | | |819 799 099 |900 243 751 | | Total | 1 273 000 000 | |1 443 632 099 | 1 374 151 751 | |-104 037 000 | 1 443 632 099 | 1 270 114 751 | | Marjă[5] | | |25 934 000 | | | |25 934 000 | | | 4. UE CA PARTENER MONDIAL[6] |6 578 000 000 | | 6 812 460 000 | 7 352 746 732 | | | 6 812 460 000 | 7 352 746 732 | | Marjă | | | 67 000 | | | | 67 000 | | | 5. AMINISTRAŢIE[7] |7 039 000 000 | |6 977 864 032 | 6 977 764 032 | | |6 977 864 032 | 6 977 764 032 | | Marjă | | | 137 135 968 | | | | 137 135 968 | | | 6. COMPENSAŢII | 445 000 000 | |444 646 152 | 444 646 152 | | |444 646 152 | 444 646 152 | | Marjă | | | 353 848 | | | | 353 848 | | | TOTAL | 128 091 000 000 | 123 790 000 000 | 126 783 164 334 | 115 497 218 623 | |-1 251 403 208 | 126 783 164 334 | 114 245 815 415 | | Marjă | | |2 314 928 765 | 8 368 781 377 | | |2 314 928 765 | 9 620 184 585 | |

[1] JO L 248, 16.9.2002, p. 1.

[2] JO L 390, 30.12.2006, p. 1.

[3] Utilizarea previziunilor actualizate ale veniturilor duce la îmbunătăţirea acurateţii plăţilor pe care statele membre trebuie să le efectueze în timpul anului bugetar. În conformitate cu această revizie propusă, statele membre îşi vor reduce contribuţiile bazate pe VNB.

[4] Fondul european pentru adaptare la globalizare (EGF) nu este inclus în calcularea marjei la rubrica 1a.

[5] Valoarea Fondului de Solidaritate al Uniunii Europene (FSUE) este înscrisă prin adăugare la suma de la rubrica relevantă, conform prevederilor din AII din 17 mai 2006 (JO C 139 din 14.6.2006).

[6] Marja pentru 2007 prevăzută la rubrica 4 nu ia în considerare creditele referitoare la Rezerva pentru ajutoare de urgenţă (234,5 MEUR).

[7] Pentru calcularea marjei stabilite în cadrul plafonului de la rubrica 5, se ia în considerare nota de subsol (1) din cadrul financiar 2007-2013 pentru o sumă de 76 MEUR pentru contribuţiile personalului la sistemul de pensii.